टेक ऑफ के बाद 20 मिनट तक उड़ता रहा विमान... VIDEO
American Airlines Plane Catches Fire - अमेरिकन एयरलाइंस की फ्लाइट से एक पक्षी टकरा गया। इसके बाद प्लेन के इंजन में आग लग गई। करीब 20 मिनट तक ये उड़ता रहा, जिसके बाद ओहायो में इसकी इमरजेंसी लैंडिंग करवाई गई।
अमेरिकन एयरलाइंस की फ्लाइट से एक पक्षी टकरा गया। इसके बाद प्लेन के इंजन में आग लग गई। करीब 20 मिनट तक ये उड़ता रहा, जिसके बाद ओहायो में इसकी इमरजेंसी लैंडिंग करवाई गई। घटना अमेरिकी समय के मुताबिक, 23 अप्रैल की सुबह की है। इसका वीडियो अब सामने आया है। इसमें आग और काला धुआं दिखाई दे रहा है।
'डेली मेल' की रिपोर्ट के मुताबिक, बोइंग 737 फ्लाइट AA1958 ने ओहायो राज्य के कोलंबस शहर के जॉन ग्लेन इंटरनेशनल एयरपोर्ट से सुबह 7:43 बजे उड़ान भरी थी। फ्लाइट को एरिजोना राज्य के फीनिक्स शहर पहुंचना था, लेकिन टेक ऑफ के 40 मिनट बाद करीब 8:22 बजे ये वापस जॉन ग्लेन एयरपोर्ट पर लैंड हो गई।
हादसे की 2 तस्वीरें देखें...
चश्मदीद बोला- बहुत तेज आवाज आई थी
एक यात्री ने NBC4 न्यूज से कहा- फ्लाइट के टेक-ऑफ करने के कुछ मिनट बाद ही प्लेन में बहुत तेज आवाज सुनाई दी। ऐसा लगा जैसे इंजन ने काम करना बंद कर दिया हो। हम समझ नहीं पाए की क्या हुआ। फिर पायलट ने अनाउंसमेंट करके हादसे की जानकारी दी। उसने कहा कि फ्लाइट से पक्षी टकरा गया है।
वहीं, हादसे का वीडियो शेयर करने वाले एक यूजर ने लिखा- मैंने अमेरिकन एयरलाइंस की एक फ्लाइट को देखा, उसमें आग लगी हुई थी। उड़ती हुई इस फ्लाइट से काफी तेज आवाज भी आ रही थी।
हादसे में कोई घायल नहीं, सभी यात्रियों को सुरक्षित निकाला गया
फेडरल एविएशन एडमिनिस्ट्रेशन (FAA) ने बताया कि टेक ऑफ करते ही एक पक्षी फ्लाइट से टकरा गया। इससे इंजन में आग लगी। इस दौरान कोई यात्री या क्रू मेंबर घायल नहीं हुआ।​
एक यात्री ने कहा- आग लगने की खबर मिलते ही हम सब घबरा गए थे। लेकिन इमरजेंसी लैंडिंग के बाद हमें सही-सलामत बाहर निकाला गया। कुछ देर इंतजार करने के बाद सभी यात्रियों को दूसरी फ्लाइट में बैठाया गया।
तीन दिन पहले भी एक फ्लाइट के इंजन में आग लगी थी
न्यूयॉर्क पोस्ट की रिपोर्ट के मुताबिक, तीन दिन पहले, यानी 20 अप्रैल को एक फ्लाइट के इंजन में आग लग गई थी। एयरबस A321 ने नॉर्थ कैरोलिना के शार्लोट डगलस एयरपोर्ट से उड़ान भरी थी। टेक ऑफ के बाद ही उसके इंजन में गड़बड़ी के कारण आग लग गई, जो विंग्स तक फैल गई थी। हादसे में कोई घायल नहीं हुआ था।
ये खबरें भी पढ़ें...
ब्रिटिश क्वीन कैमिला के प्लेन से टकराया पक्षी: बेंगलुरु से लंदन जा रही थीं, लैंडिंग के दौरान हुआ हादसा
ब्रिटिश एयरवेज की फ्लाइट से एक पक्षी टकरा गया। इस फ्लाइट में किंग चार्ल्स-III की पत्नी, यानी क्वीन कंसोर्ट कैमिला सवार थीं। हादसे में उनकी जान बाल-बाल बच गई। ब्रिटिश एयरवेज बोइंग 777-200ER विमान (G-YMMJ) बेंगलुरु से लंदन जा रहा था। लैंडिंग के दौरान प्लेन से एक पक्षी टकरा गया। पढ़ें पूरी खबर...
अमेरिका के मियामी एयरपोर्ट पर विमान में लगी आग: हादसे के वक्त प्लेन में 126 लोग सवार थे, 3 मामूली रूप से जख्मी
अमेरिका के मियामी इंटरनेशनल एयरपोर्ट पर एक विमान में लैंडिंग के बाद आग लग गई। हादसे के वक्त इस विमान में 126 लोग मौजूद थे। गनीमत रही कि जान का कोई नुकसान नहीं हुआ, हालांकि तीन लोग मामूली रूप से जख्मी हो गए। पढ़ें पूरी खबर...
तंजानिया में विक्टोरिया झील में यात्री विमान क्रैश: लैंडिंग से ठीक पहले गिरा प्लेन, 19 लोगों की मौत
तंजानिया में रविवार को प्लेन विक्टोरिया झील में डूब गया। हादसे में 19 लोगों की मौत हो गई। प्लेन में 49 पैसेंजर मौजूद थे, जिसमें से 23 लोगों का रेस्क्यू कर लिया गया।
तंजानिया पुलिस के मुताबिक, खराब मौसम की वजह से प्लेन झील में गिरा। प्लेन को उत्तर पश्चिमी शहर बुकोबा में लैंड करना था, उसी दौरान ये हादसा हुआ। 5 साल पहले ऐसी ही घटना उत्तरी तंजानिया में हुई थी। सफारी कंपनी का प्लेन दुर्घटनाग्रस्त हो गया था ,जिसमें 11 लोगों की मौत हो गई थी। पूरी खबर पढ़ें...
अमेरिका में एयर रेस के दौरान हुआ हादसा, पायलट की मौत
अमेरिका के नेवादा स्टेट में एक जेट क्रैश हो गया। इस हादसे में पायलट की मौत हो गई। हादसा STIHL नेशनल चैंपियनशिप एयर रेस (रेनो एयर रेस) के दौरान हुआ। इस एयर रेसिंग इवेंट में 152 जेट्स ने हिस्सा लिया। 156 पायलट्स मौजूद थे। एयर रेसिंग के तीसरे लैप के दौरान भयानक हादसा हो गया। पढ़ें पूरी खबर...